Helsingfors Aftonblad

Helsingfors Aftonblad oli lyhytikäiseksi jäänyt ruotsinkielinen viikkolehti, joka ilmestyi Helsingissä tabloidkokoisena perjantaisin elokuusta 1994 kesäkuuhun 1995. Näytenumero julkaistiin toukokuussa 1994. Lehteä myytiin iltapäivälehtien tapaan myyntitelineistä.

Lehti kertoi olevansa riippumaton mistään säätiöstä, puolueesta tai muusta intressipiiristä. Kolumnisteina toimivat Elisabeth Rehn ja Göran von Bonsdorff. Näytenumerossa julkaistiin tavanomaisten juttujen ohella Johan Bargumin lyhyt novelli.

Lehden nopea kaatuminen konkurssiin johtui toimitusjohtaja Kristian von Essenin mukaan muun muassa yhtiön hakeman lehdistötuen epäämisestä.

Lähteet

Helsingin media
Suomalaiset ruotsinkieliset aikakauslehdet
Ilmestymästä lakanneet suomalaiset aikakauslehdet